เริ่มเป็นมา4เดือนแล้วครับอาการไม่ดีขึ้นยาที่ได้รับและกินมาตลอดคือ1นาพร๊อกเซน250มก2โทเปอร์โซน50มก อยากทราบวิธีการดูแลรักษาและยาที่ได้ผลสำหรับโรคนี้ดีที่สุดคือยาอะไรครับแล้วนานเท่ากว่าจะหายหรอครับ
สวัสดีค่ะ โรคผิวสะบ้าอักเสบ มักพบบ่อยในผู้หญิง เป็นภาวะที่เกิดจากมีการใช้งานมาก เดินมาก หรือใช้งานเข่าในลักษณะที่เข่ารับแรงกระแทกมาก กล้ามเนื้อรอบเข่าไม่แข็งแรง ไม่กระชับ ร่วมกับได้รับอุบัติเหตุอาการเช่นปวดเข่าโดยเฉพาะด้านหน้าเข่า มีเสียงดังในเข่า อาการจะเจ็บมากเวลาขึ้นลงบันได ลุกเปลี่ยนท่า หรือนั่งคุกเข่า พับเพียบ ขัดสมาธิ ก็คือท่าที่ต้องใช้การเคลื่อนไหวของเข่ามากๆการรักษาควรฝึกการออกกำลังกายบริหารกล้ามเนื้อรอบเข่าเพื่อให้เข่ากระชับ เพื่อลดการเสียดสี เช่นปั่นจักรยาน ใช้อุปกรณ์พยุงเข่าในระยะที่มีอาการปวดเข่า หลีกเลี่ยงท่าทางที่ทำให้แรงไปกดบริเวณเข่ามากๆเช่น คุกเข่า นั่งพับเพียบ ขัดสมาธิ และนั่งยองๆ หากปวดมาก อาจรับประทานยาแก้ปวด หรือยาแก้อักเสบที่ไม่ใช่สเตียรอยด์ร่วมกับประคบเย็นลดบวมได้ หากรักษาด้วยยาและปรับพฤติกรรมไม่ดีขึ้น อาจต้องใช้การผ่าตัดภายใต้การดูแลของศัลยแพทย์โรคกระดูกและข้อเป็นโรคที่ค่อนข้างเรื้อรังค่ะ บอกไม่ได้ชัดว่าจะเป็นนานเท่าไร ขึ้นกับการปฏิบัติตัวและความสามารถในการฟื้นตัวของร่างกาย